NORAKSTS

|  |  |
| --- | --- |
| 25.03.2022. | Nr.5/8 |

###### GROZĪJUMI JELGAVAS PILSĒTAS DOMES 2016. GADA 28. APRĪĻA LĒMUMĀ Nr.4/14 “JELGAVAS PILSĒTAS PAŠVALDĪBAS JAUNIEŠU INICIATĪVU KONKURSA NOLIKUMA APSTIPRINĀŠANA”

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 2** (A.Pagors, A.Rublis), **ATTURAS – 2** (A.Tomašūns, G.Kurlovičs),

Saskaņā ar likuma „Par pašvaldībām” 12.pantu, Jaunatnes likuma 5.panta pirmo daļu, 8.panta pirmo daļu un trešo daļu, 12.panta septīto daļu, Administratīvo teritoriju un apdzīvoto vietu likuma 8. panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2016. gada 28. aprīļa lēmuma Nr.4/14 “Jelgavas pilsētas pašvaldības jauniešu iniciatīvu konkursa nolikuma apstiprināšana” pielikumā “Jelgavas pilsētas pašvaldības jauniešu iniciatīvu konkursa “Jaunieši var!” nolikums” (turpmāk – nolikums) šādus grozījumus:

1. Aizstāt nolikuma nosaukumā un visā tā tekstā, nolikuma 1. un 2.pielikumā vārdu “pilsētas” ar vārdu “valstspilsētas”.
2. Aizstāt nolikumā un 1.pielikumā visā tekstā vārdus “Jelgavas pilsētas domes Jaunatnes lietu konsultatīvā komisija” (attiecīgā locījumā) ar vārdiem “Jelgavas valstspilsētas pašvaldības Jaunatnes lietu konsultatīvā komisija” (attiecīgā locījumā).
3. Izteikt 3.punktu šādā redakcijā:

 “3. Konkursu izsludina Jelgavas valstspilsētas pašvaldība. Konkursa norisi koordinē Jelgavas valstspilsētas pašvaldības iestāde “Sabiedriskais centrs” (turpmāk – Iestāde).”

1. Izteikt 9.6. apakšpunktu šādā redakcijā:

“9.6. uzņēmējdarbības, tostarp sociālās uzņēmējdarbības, veicināšanas aktivitātēm un pasākumiem;”.

1. Aizstāt nolikuma 12.punkta vārdu “SIP” ar vārdu “Iestāde”.
2. Papildināt 17.punktu aiz vārda “iesniedzams” ar vārdiem un simboliem “(vienā no iesniegšanas veidiem)”.
3. Aizstāt 17.1.apakšpunktā vārdus “Jelgavas pilsētas pašvaldības administrācijas Sabiedrības integrācijas pārvaldē” ar vārdiem “Iestādē”.
4. Papildināt 20.3.apakšpunktu aiz vārdiem “vērtīborientāciju un” ar vārdu “radošo”.
5. Izteikt 20.7.apakšpunktu šādā redakcijā:

 “20.7. projekts veicinās uzņēmējdarbības, tostarp sociālās uzņēmējdarbības, aktivitātes un pasākumus – maksimāli 10 punkti”.

1. Svītrot nolikuma 23.punktu.
2. Aizstāt 1.pielikuma 2.1.apakšpunktā vārdus “sociālās uzņēmējdarbības” ar vārdiem “uzņēmējdarbības, tostarp sociālās uzņēmējdarbības”.
3. Svītrot 1.pielikuma 2.9.apakšpunktā vārdus un skaitli “ne vairāk kā 50 vārdi”.
4. Aizstāt 1.pielikuma sadaļā “Informācija par fizisko personu datu apstrādi” vārdus “Jelgavas pilsētas pašvaldības administrācijas Sabiedrības integrācijas pārvalde” ar vārdiem “Jelgavas valstspilsētas pašvaldības iestāde “Sabiedriskais centrs””.
5. Aizstāt 1.pielikuma sadaļā “Informācija par fizisko personu datu apstrādi” vārdus un simbolu “linda.vovere@dome.jelgava.lv” ar vārdiem un simbolu “linda.vovere@sc.jelgava.lv”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā